b'\n_START_ARTICLE_\nMiroslavas Monkevi\xc4\x8dius\n_START_SECTION_\nBiografija\n_START_PARAGRAPH_\n1999\xc2\xa0m. baig\xc4\x97 Vilniaus Lazdyn\xc5\xb3 vidurin\xc4\x99 mokykl\xc4\x85 ir \xc4\xafstojo \xc4\xaf Vilniaus universiteto Tarptautini\xc5\xb3 santyki\xc5\xb3 ir politikos moksl\xc5\xb3 institut\xc4\x85. 2003\xc2\xa0m. baig\xc4\x97 politikos moksl\xc5\xb3 bakalauro studijas Vilniaus universiteto Tarptautini\xc5\xb3 santyki\xc5\xb3 ir politikos moksl\xc5\xb3 institute, 2006\xc2\xa0m. ten pat\xc2\xa0\xe2\x80\x93 Europos studij\xc5\xb3 magistro program\xc4\x85. Studij\xc5\xb3 metais \xc4\xafsitrauk\xc4\x97 \xc4\xaf Lietuvos liberalaus jaunimo veikl\xc4\x85._NEWLINE_2004\xe2\x80\x932007\xc2\xa0m. dvi kadencijas \xc4\x97jo Lietuvos jaunimo organizacij\xc5\xb3 tarybos prezidento pareigas. Atstovavo jaunimui ir jaunimo organizacijoms dirbant su LR Vyriausybe, LR Seimu, LR Socialin\xc4\x97s apsaugos ir darbo ministerija, buvo Jaunimo reikal\xc5\xb3 tarybos prie LR Socialin\xc4\x97s apsaugos ir darbo ministerijos (anks\xc4\x8diau Valstybin\xc4\x97 jaunimo reikal\xc5\xb3 taryba), formuojan\xc4\x8dios valstybin\xc4\x99 jaunimo politik\xc4\x85, pirmininko pavaduotojas. Taip pat atstovavo Europos jaunimo forumui Europos Tarybos Jaunimo ir sporto direktorato Patar\xc4\x97j\xc5\xb3 taryboje ir program\xc5\xb3 komitete. Patrioti\xc5\xa1kumo skatinimo projeko \xe2\x80\x9eMisija Sibiras\xe2\x80\x9c vienas iniciatori\xc5\xb3._NEWLINE_Nuo 2005 met\xc5\xb3 strateginio planavimo ir projekt\xc5\xb3 rengimo bei valdymo ekspertas ir konsultantas, \xc4\xafsteig\xc4\x99s kelias s\xc4\x97kmingai veikian\xc4\x8dias konsultacines ir ma\xc5\xbemenin\xc4\x97s prekybos \xc4\xafmones._NEWLINE_Nuo 2011\xc2\xa0m. su Art\xc5\xabro Zuoko ir Vilniaus koalicija\xc2\xa0\xe2\x80\x93 Vilniaus miesto savivaldyb\xc4\x97s tarybos narys.  Asociacijos \xe2\x80\x9eTAIP\xe2\x80\x9c pirmininko pavaduotojas, s\xc4\x85jungos \xe2\x80\x9eTAIP\xe2\x80\x9c pirmininko pavaduotojas._NEWLINE_2011 m. Savivaldybi\xc5\xb3 taryb\xc5\xb3 rinkimuose i\xc5\xa1rinktas Vilniaus miesto savivaldyb\xc4\x97s tarybos nariu, priklaus\xc4\x97 Frakcijai TAIP! 2013\xc2\xa0m. kovo 13 d. Tarybos nario mandato atsisak\xc4\x97._NEWLINE_2013\xc2\xa0m. kovo m\xc4\x97n. buvo paskirtas Vilniaus miesto savivaldyb\xc4\x97s tarybos sekretoriumi._NEWLINE_2014 m. liepos 12 d. jungiamajame politin\xc4\x97s partijos "S\xc4\x85junga TAIP" ir Liberal\xc5\xb3 ir centro s\xc4\x85jungos suva\xc5\xbeiavime \xc4\xafsteigta Lietuvos laisv\xc4\x97s s\xc4\x85junga, i\xc5\xa1rinktas \xc5\xa1ios organizacijos pirmininko pavaduotoju.'